Ek is lief vir kinders en vir stories en ek wil hê kinder moet graag my stories lees en so wil ek 'n bydrae lewer om kinders vir lees lief te maak.
Gewoonlik kry ek eers die titel nadat die storie klaar geskryf is en soms terwyl ek skryf. Ek dink nooit vooraf aan 'n titel nie.
Ek hou van boontjiesop en alle groente behalwe wortels. Ek is ook lief vir vrugte, pasta, kaas en seekos. Ek drink graag wyn.
Ek hou baie van fliek en ek het 'n paar gunstelinge, maar Airforce 1 en The American President staan nogal uit.
Ek is baie verstrooid, ek laat toe dat mense my misbruik en ek haat konfrontasie. Ek is ook 'n hopelose huisvrou.
Die toekoms van Afrikaans, of die Afrikaanse boek, lyk vir my heeltemal belowend, solank die skrywers ook inspring en hulle werke bemark.